היטל השבחה נמצא תחת התוספת השלישית לחוק התכנון והבנייה. ההגדרה של היטל השבחה היא עליית שווי המקרקעין כתוצאה מאישור תכנית, שימוש חורג, הקלה, שיפור זמינות. היטל השבחה נגבה בעת מימוש (מכר או בנייה) לדוגמא: אם בנכס קיימת אפשרות לסגור מרפסת, לבנות עוד חדר על הגג, או כל אפשרות בניה פוטנציאלית אחרת שאם תנצלו אותה ערך הנכס יעלה – עליכם לשלם היטל זה (גם אם אתם לא מתכוונים לנצל את אפשרות ההשבחה / בנייה נוספת). על מנת לאמוד את שיעור היטל ההשבחה, יש לבדוק ברשות המקומית הרלוונטית מהו סכום ההיטל. בנושא זה מומלץ להתייעץ עם גורם מקצועי כגון שמאי מקרקעין ולתת ביטוי לתשלום זה בחוזה הרכישה.